আবুল মুঈন আন-নাসাফি

আবুল মুঈন আন-নাসাফি (আরবি: أبو المعين النسفي ; ইংরেজি: Abu al-Mu'in al-Nasafi ;উজবেক: Абул-Муин ан-Насафи) তিনি ছিলেন ইমাম আবু মনসুর আল-মাতুরিদি (মৃত্যু: ৩৩৩ এএইচ)-এর পরে আল মাতুরিদি মধ্য এশীয় পূর্বসূরিদের সম্পর্কে যথেষ্ট বিশদ বিবরণ প্রদানের পরে সুন্নি ইসলামের মতুরিদি সম্প্রদায়ের মধ্য এশীয় হানাফি ধর্মতত্ত্ববিদ হিসাবে বিবেচিত । তার নাম ও নসব হল: আবুল মুঈন মায়মুন বিন মুহাম্মাদ বিন মু'তামাদ বিন মুহাম্মদ বিন মাখুল বিন আল-ফজল আন-নাসাফি আল-মাখুলি তিনি ৪৩৮ হিজরি (১০৪৬ খ্রি )-এর কাছাকাছি নাসাফ (বর্তমান কারশি)-তে জন্মগ্রহণ করেন । শাস্ত্রীয় উৎসগুলো তাঁর জীবন সম্পর্কে কোনও তথ্য দেয় না, তবে তিনি এমন এক যুগে বসবাস করেছিলেন যেখানে মুসলিম ধর্মতত্ত্ব চূড়ান্ত পর্যায়ে পৌঁছেছিল এবং তিনি এই বিকাশে অবদান রেখেছিলেন। তিনি শিক্ষিত পরিবারে জন্মগ্রহণ করেছিলেন । তাঁর পূর্বপুরুষরা সামাজিক মহলে "ফিকহ" বিজ্ঞানের বিদ্বান হিসাবে সম্মানিত ছি্লেন । আবুল মুঈন আন-নাসাফি আকীদাগত বিজ্ঞান "কালাম" এর অন্যতম বিশিষ্ট প্রতিনিধি ছিলেন । তিনি আবু মনসুর আল মাতুরিদির প্রতিষ্ঠিত ধর্মতাত্ত্বিক মাজহাব মাতুরিদি শিক্ষার বিস্তৃত প্রচারে গুরুত্বপূর্ণ ভূমিকা পালন করেছিলেন । তাঁর জনপ্রিয় কিছু শিক্ষার্থী হলেন: আবু হাফস ওমর আন-নাসাফি (মৃ: ৫৩৭/১১৪২), আল-আকাইদুন নাসাফিয়া (আরবি: العقائد النسفية)-এর লেখক । আলাউদ্দিন সমরকন্দি (মৃ: ৫৩৯/১১৪৪), তুহফাতুল ফুকাহা (আরবি: تحفة الفقهاء)-এর লেখক । আলাউদ্দিন আল-কাসানি ( মৃ: ৫৭৮/১১৯১), বাদায়ি আল-সানায়ি (আরবি: بدائع الصنائع)-এর লেখক । আল-বাজদুবি(মৃ: ৫৪২/১১৪৭). কখনও কখনও ধারণা করা হয় যে আবু আল-সানা আল-লামিশি তার একজন ছাত্র ছিলেন, যদিও এটি নিশ্চিতভাবে জানা যায়নি। তিনি ধর্ম সম্পর্কে ধর্মান্ধতার বিরুদ্ধে প্রতিবাদ স্বরুপ ইসলাম সম্পর্কে ভুল ধারণা পরিষ্কার করার লক্ষ্যে অনেকগুলি রচনা লিখেছিলেন । তার কয়েকটি জনপ্রিয় ও বহুল স্বীকৃত রচনা নীচে উল্লেখ করা হল: তাবসিরাতুল আদিল্লাহ (প্রমাণাদি নির্দেশনা) - ইমাম আল-মাতুরিদি'র কিতাব আল-তাওহীদের পরে এটি মাতুরিদি পাঠ্যক্রমের দ্বিতীয় বড় কাজ হিসাবে বিবেচিত হয় । আত-তাহমিদ লি কাওয়াইদিত তাওহিদ (একেশ্বরবাদের নীতিগুলির পরিচয়) - এটি তাবসিরাতুল আদিল্লাহ এর সংক্ষিপ্তসার । বাহরুল কালাম ফি ইলমিত তাওহিদ (একেশ্বরবাদ বিজ্ঞানের উপর আলোচনার মহাসাগর) - "কালাম" মাতুরিদি মতবাদ এর বিজ্ঞানের অন্যতম প্রধান উৎস। এ কথায় সকলে একমত হয়েছেন যে, তিনি ৫০৮ হিজরি (১১৪ বা ১১৫ খ্রি) সালে মৃত্যুবরণ করেন । কারশি জেলার কোয়চিন গ্রামে অবস্থিত তাঁর মাজারটি প্রাচীন তীর্থস্থানগুলির মধ্যে একটি । রাষ্ট্রপতি শওকত মিরজিওয়েভ ২৪-২৫ ফেব্রুয়ারি ২০১৭-এ কাশকাদারেয়া অঞ্চল সফরকালে তাঁর সমাধিস্থলের উন্নতি, দর্শনার্থীদের জন্য প্রয়োজনীয় শর্ত তৈরি, গ্রন্থাগারের সংগঠন, তাঁর রচনা অনুবাদ সম্পর্কে সুপারিশ করেন । Bernard G. Weiss (২০০২)। Studies in Islamic Legal Theory। Brill Publishers। পৃষ্ঠা 237। আইএসবিএন 9789004120662।  Oliver Leaman (২০১৫)। The Biographical Encyclopedia of Islamic Philosophy। Bloomsbury Publishing। পৃষ্ঠা 367। আইএসবিএন 9781472569455।  Sabine Schmidtke (২০১৬)। The Oxford Handbook of Islamic Theology। Oxford University Press। পৃষ্ঠা 291। আইএসবিএন 9780199696703।  "Abu'l-Mu'in al-Nasafi's understanding of iman and takfir"। Academicresearch.net। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২১।  "Bahr al-Kalam fi 'ilm al-Tawhid (بَحْرُ الكَلَام في علم التوحيد) by Imam Abi al-Ma'in al-Nasafi"। Looh Press; Islamic & African Studies। ৫ মে ২০১৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২১।  "President Shavkat Mirziyoyev got acquainted with creative work carried out in Abul-Muin an-Nasafi mausoleum"। Uza.uz।  "President Shavkat Mirziyoyev got acquainted with creative work carried out in Abul-Muin an-Nasafi mausoleum"। Embassy of Uzbekistan in India।  "President Shavkat Mirziyoyev visits mausoleum of Abu Mouin Nasafi"। UzDaily।  Sohaira Siddiqui (২০১৯)। Locating the Sharia: Legal Fluidity in Theory, History and Practice। Brill Publishers। পৃষ্ঠা 99। আইএসবিএন 9789004391710।  Bernard G. Weiss (২০০২)। Studies in Islamic Legal Theory। Brill Publishers। পৃষ্ঠা 238। আইএসবিএন 9789004120662।  "Kitab Fi Usul al-Fiqh by Imam Abu 'l-Thana' Mahmud ibn Zayd al-Lamishi"। at-Tahawi.com – Muslim Bibliophilia।  Ulrich Rudolph (২০১৪)। Al-Maturidi and the Development of Sunni Theology in Samarqand। Brill Publishers। পৃষ্ঠা 249। আইএসবিএন 9789004261846।